Folketing
2013-10-10

Utraditionelt er der jo bred opbakning til det her lovforslag, og det takker jeg meget Folketingets partier for. Jeg skal heller ikke redegøre for indholdet. Det er gjort fuldt ud i de indlæg, der har været. Hr. Mikkel Dencker var lidt kritisk over for de nedslag, der er for folkepensionister. Igen synes jeg – lidt utraditionelt – at hr. Ole Birk Olesen gav en udmærket forklaring på, hvorfor det er fornuftigt i det her lovforslag. Så jeg skal bare henvise til hr. Ole Birk Olesens udmærkede redegørelse for det. Ellers vil jeg takke for opbakningen bag det. Der blev spurgt til, om vi kunne opdele lovforslaget. Det vil jeg ikke tage stilling til her. Jeg hørte jo formandens reprimande før, så jeg tror, vi er nødt til at diskutere i udvalget, om det kan have nogen gang på jord. Men endnu en gang tak for støtten til lovforslaget.